อาร์ทัวร์ ชนิทซ์เลอร์

อาร์ทัวร์ ชนิทซ์เลอร์ (; 15 พฤษภาคม ค.ศ. 1862 – 21 ตุลาคม ค.ศ. 1931) เป็นนักเขียนชาวออสเตรีย เกิดที่กรุงเวียนนาในครอบครัวชาวยิว เป็นบุตรคนโตของพี่น้อง 4 คนของโยฮัน ชนิทซ์เลอร์ แพทย์ผู้เชี่ยวชาญด้านลำคอ กับลูอีเซอ มาร์คไบรเทอร์ ชนิทซ์เลอร์เรียนวิชาแพทย์ที่มหาวิทยาลัยเวียนนาและทำงานที่โรงพยาบาลเวียนนา แต่ต่อมาเขาหันมาสนใจด้านการเขียน บทละครชิ้นแรกของเขา Anatol ตีพิมพ์ในปี ค.ศ. 1893Arthur Schnitzler - Biography - YourDictionary ในปี ค.ศ. 1903 ชนิทซ์เลอร์แต่งงานกับอ็อลกา กุสมัน ทั้งคู่มีบุตรด้วยกัน 2 คนก่อนจะแยกกันอยู่ในปี ค.ศ. 1921 ชนิทซ์เลอร์เสียชีวิตด้วยภาวะเลือดออกในสมองใหญ่ที่กรุงเวียนนา ในปี ค.ศ. 1931

งานเขียนของชนิทซ์เลอร์ส่วนใหญ่ก่อให้เกิดข้อถกเถียง ด้วยการนำเสนอเรื่องเพศและการต่อต้านแนวคิดเหยียดชาวยิวอย่างรุนแรง ในช่วงที่นาซีขึ้นสู่อำนาจ งานของเขาและชาวยิวคนอื่น ๆ เช่น อัลเบิร์ต ไอน์สไตน์, คาร์ล มากซ์, ซีคมุนท์ ฟร็อยท์, ฟรันทซ์ คัฟคา, ชเต็ฟฟัน ซไวค์ ถูกเผา อย่างไรก็ตาม ผลงานของเขาหลายชิ้นได้รับการนำไปสร้างเป็นละครเวทีและภาพยนตร์ เช่น บทละครเรื่อง Reigen, นิยายสั้น Fräulein Else และนิยายสั้น Traumnovelle ที่ได้รับการดัดแปลงเป็นภาพยนตร์โดยสแตนลีย์ คูบริก ชื่อ พิษราคะ (Eyes Wide Shut)Arthur Schnitzler - Biography - Famous People from Vienna, Austria

อ้างอิง

 แหล่งข้อมูลอื่น 



หมวดหมู่:นักเขียนชาวออสเตรีย
หมวดหมู่:บุคคลจากเวียนนา
หมวดหมู่:ชาวออสเตรียเชื้อสายยิว
หมวดหมู่:เสียชีวิตจากโรคหลอดเลือดสมอง